《徐子九见访得闻迪功遗事》
明代·皇甫汸

昔贤今异物，述德最怜君。书著人持去，言忘世莫闻。

空庭吴苑月，流寓汉江云。岂学河东妇，徒能诵父文。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。